**ΔΕΛΤΙΟ ΤΥΠΟΥ ΓΙΑ ΤΙΣ ΠΑΝΕΛΛΑΔΙΚΕΣ ΕΞΕΤΑΣΕΙΣ 2025**

Αγαπητοί μαθητές,

Εν όψει της έναρξης των Πανελλαδικών Εξετάσεων θέλω να σας ευχηθώ ολόψυχα καλή επιτυχία και δύναμη στον αγώνα σας.

Οι εξετάσεις αυτές είναι ένας σημαντικός σταθμός στην ζωή σας, αλλά σε καμία περίπτωση δεν καθορίζουν την μοναδικότητά σας. Με πίστη στις δυνάμεις σας, ψυχραιμία και προσπάθεια, θα πετύχετε στους στόχους σας.

Ήρθε η στιγμή με πίστη στις δυνατότητές σας να διεκδικήσετε μια θέση στην τριτοβάθμια εκπαίδευση. Πιστέψτε στον εαυτό σας και κυνηγήστε τα όνειρά σας με πείσμα και αισιοδοξία.

Επίσης, θα ήθελα να συγχαρώ γονείς, κηδεμόνες, αλλά και εκπαιδευτικούς, που συμβάλουν με τον δικό τους τρόπο στον αγώνα σας που σας στήριξαν με αγάπη, υπομονή και καθοδήγηση.

Θα ήθελα να εκφράσω τις θερμές μου ευχαριστίες στην Εκκλησία και ιδιαίτερα στον Σεβασμιώτατο Μητροπολίτη μας, κ.κ. Νεκτάριο, ο οποίος με πατρική αγάπη, αγωνία και πνευματική καθοδήγηση στέκεται διαχρονικά στο πλευρό των μαθητών και των οικογενειών τους, ενισχύοντας τους με προσευχή, λόγο και στήριξη.

Είμαστε όλοι δίπλα σας γιατί το μέλλον του τόπου μας είναι στα χέρια σας.

Η Περιφέρεια Πελοποννήσου και η Διεύθυνση Δευτεροβάθμιας Εκπαίδευσης Αργολίδας, έχει λάβει όλα τα απαραίτητα μέτρα διασφαλίζοντας την ομαλή & απρόσκοπτη διαδικασία των εξετάσεων.

Καλή δύναμη και καλή επιτυχία στους στόχους σας!!

**Ο Αντιπεριφερειάρχης**

**Π.Ε. Αργολίδας**

**Βασίλειος Γ. Σιδέρης**